**รายงานการประชุมกองทุนหลักประกันสุขภาพระดับท้องถิ่น**

**เทศบาลตำบลพัฒนานิคม**

**ครั้งที่ ๒ / ๒๕๕๗**

**วัน อังคาร ที่ ๒๙ เดือน เมษายน พ.ศ. ๒๕๕๗ เวลา ๐๙.๓๐ น.**

**ณ ห้องประชุมเทศบาลตำบลพัฒนานิคม**

**............................................................................**

**ผู้มาประชุม**

๑. สาธารณสุขอำเภอพัฒนานิคม ที่ปรึกษา

๒. นายสินชัย หัตถรุ่งเรือง ประธานกองทุนฯ

๓. นายธัธชัย การุณยศิริ รองประธาน (๑)

๔. นางสมถวิล แผ้วพงษ์ รองประธาน (๒)

๕. นายสำเริง วีระสัย กรรมการ

๖. นางโนรี อร่ามพงษ์ กรรมการ

๗. นางสมสวย โปเป กรรมการ

๘. นางสาวชัชชญา สุขจิตร กรรมการ

๙. นายแกละ ทองศรี กรรมการ

๑๐. นางสาวนิตยา ยามะเพวัน กรรมการ

๑๑. นางสาวมาลี โพธิ์สาย กรรมการ

๑๒.นางประมวล วงษ์ศรีสุข กรรมการ

๑๓. นายถาวร ศิลปชำนาญ กรรมการและเลขานุการ

**ผู้เข้าร่วมประชุม**

๑๔. พันจ่าเอกไพบูลย์ เรืองประยูร อนุกรรมการ

๑๕. นางสาวกรรณิการ์ จะตุเทน อนุกรรมการ

๑๖. นายเจษฎา ชดพรมราช อนุกรรมการ

๑๗. นางสุจิตรา พันธุเณร พยาบาลวิชาชีพชำนาญการ(รพ.พัฒนานิคม)

**ผู้ไม่มาประชุม (ลา)**

๑. นายวิโรจน์ รัตนอมรสกุล กรรมการ

๒. นางวิจิตรา ละเอียด กรรมการ

( ๒ )

**เริ่มประชุม เวลา ๐๙.๔๐ น.**

**วาระที่ ๑ เรื่อง ประธานแจ้งให้ที่ประชุมทราบ**

(นายสินชัย หัตถรุ่งเรือง) ตามมติที่ประชุมครั้งที่ ๑/๒๕๕๗ ได้เพิ่มเติมคณะกรรมการในสัดส่วน ประธานกองทุนฯ ของผู้แทนชุมชน ซึ่งที่ประชุมได้มอบหมายให้ชุมชนพัฒนาสามัคคีคัดเลือกมา

๑ ท่าน ชุมชนพัฒนาสามัคคีได้คัดเลือกและส่งรายชื่อเพื่อให้ สปสช.เขต ๔ ลงคำสั่งแต่งตั้งมาแล้ว คือนางสาวมาลี โพธิ์สาย

ตามมติที่ประชุมครั้งที่ ๑/๒๕๕๗ ขอให้คณะกรรมการทุกท่านที่มาประชุมหักเงินค่าเบี้ยประชุมคนละ ๑๐๐ บาท เพื่อสมทบเข้ากองทุน โดยจะเป็นรายได้จากภาคประชาชน ได้จำนวนเงิน ๑,๔๐๐ บาท อนุกรรมการได้ดำเนินการฝากใส่ในสมุดบัญชีของกองทุนแล้ว เมื่อวันที่ ๑๘ กุมภาพันธ์ ๒๕๕๗

ได้มีการอนุมัติโครงการและกิจกรรมต่างๆ ในเดือนมกราคม – เมษายน ตามรายละเอียด ดังนี้

๑. โครงการให้ความรู้สร้างเสริมภูมิคุ้มกันเด็กและเยาวชน ป้องกันปัญหาติดเกม และอินเตอร์เน็ตที่ไม่เหมาะสม ที่ส่งผลต่อภัยยาเสพติด ซึ่งวันนั้นได้มีคณะกรรมการบางท่าน เข้าร่วมอบรมด้วย ถือว่าโครงการนี้เป็นโครงการที่ดีมากๆ และได้วิทยากรที่มีความรู้ความสามารถด้านนี้โดยตรงที่ได้มาให้ความรู้แก่เยาวชน เพราะปัจจุบันในเขตเทศบาลฯมีร้านเกมส์เยอะ ทั้งที่ถูกต้องและไม่ถูกต้องซึ่งเราไม่รู้ โดยใช้ระบบเปิดขึ้นมาเพียง ๒ เครื่องหรือ ๓ เครื่อง ให้เด็กได้เข้าไปเล่นเลยโดยเสียค่าเล่นชั่วโมงละ ๑๐ บาท แต่กับร้านเกมส์ที่ถูกต้องอาจต้องเสียค่าเล่นชั่วโมงละ ๑๕ บาท เพราะร้านเหล่านี้ต้องมีการขออนุญาตและดำเนินการต่างๆให้ถูกต้องตามกฎหมาย

(สาธารณสุขอำเภอพัฒนานิคม) คือประเด็นนี้ได้ตรงกับประเด็นของสมัชชาสุขภาพแห่งชาติ ของปี ที่ปรึกษากองทุนฯ ๒๕๕๖ โดยที่ท่านประธานได้ทำโครงการไปแล้ว วัตถุประสงค์คือให้ความรู้และ

สร้างภูมิคุ้มกันให้แก่เยาวชน แต่ถ้าเราสามารถบอกสถานการณ์ได้ เช่น ในพื้นที่ๆเราดูแลอยู่มีร้านเกมส์อยู่ทั้งหมดกี่ร้าน และแจ้งเป็นร้านถูกต้องตามกฎหมายเท่าไร โดยจะต้องมีการผสานกับทางจังหวัดต้องเชื่อมโยงกับผู้นำชุมชนในส่วนเขตรับผิดชอบ เชื่อมโยงกับอำเภอซึ่งมีอำนาจหน้าที่ในเรื่องของการออกตรวจ ต้องมีการผสานกันในหลายๆส่วน ถ้ามีการฝ่าฝืนเราสามารถทำการปิดร้านเกมส์นั้นได้

ถ้ามองว่าปัญหานี้ส่งผลกระทบต่อสังคมต่อเด็กและเยาวชนเรามาก ส่งผลให้เด็กติดยาเสพติด ซึ่งเป็นปัญหาความมั่นคงเราจึงจำเป็นต้องเก็บข้อมูลก่อน

/ต้องให้คณะกรรมการ....

(๓)

(นายถาวร ศิลปชำนาญ) ต้องให้คณะกรรมการของอำเภอพัฒนานิคมประชุมกัน และกำหนด

กรรมการและเลขานุการฯ มาตรการออกมาว่าในพื้นที่กรรมการและเลขานุการ ต้องมีร้านเกมส์สัก

กี่ร้านซึ่งปัญหาที่มีอยู่ คือ ตอนมาขออนุญาตมีคณะกรรมการ

ไปตรวจดู แต่หลังจากนั้นการปฏิบัติของแต่ละร้านก็จะแตกต่างกันไป ในส่วนที่ จะขออนุญาตทุกสิ่งทุกอย่างเขาทำถูกต้องหมด เพราะเขาต้องการที่จะได้ใบอนุญาต พอได้แล้วทางกระทรวงวัฒนธรรมแห่งชาติจะมีกฎและระเบียบมาหมดว่าต้องเปิดถึงเท่าไร เวลาเท่าไร เด็กเล็กเล่นตั้งแต่กี่โมงถึงกี่โมง เด็กโตเล่นตั้งแต่กี่โมงถึงกี่โมง

พอหลังจากนั้นการดำเนินกิจการก็จะเปลี่ยนไป คือ เปิดเกินเวลา แอบปล่อยให้เด็กที่อายุน้อยเข้าไปเล่นบ้าง ซึ่งปัญหาตรงนี้คือไม่มีเจ้าหน้าที่ หรือคนไปตรวจสอบหลังจากที่ได้รับใบอนุญาตแล้ว

(นายสินชัย หัตถรุ่งเรือง) ฝากคณะกรรมการกองทุนฯ หากพบเห็นร้านที่ผิดกฎหมายอยากให้มา

ประธานกองทุนฯ แจ้งหน่อยประธานกองทุนฯ นะครับ

เรื่องอนุมัติเรื่องที่ ๒. อบรมเชิงปฏิบัติการเพื่อพัฒนาศักยภาพคณะกรรมการกองทุนและเวทีแลกเปลี่ยนเรียนรู้และสร้างเสริมความเข้มแข็งการดำเนินงานระหว่างคณะกรรมการกองทุนท้องถิ่นกับบุคลากรด้านสาธารณสุขในเขตอำเภอพัฒนานิคม ได้มีการอนุมัติและดำเนินการไปแล้ว

๓. ค่าเบี้ยประชุม และอาหารว่างการประชุมครั้งที่ ๑/๒๕๕๗ ได้มีการอนุมัติและดำเนินการไปแล้ว

**มติ ที่ประชุมรับทราบ**

**วาระที่ ๒** **เรื่อง รับรองรายงานการประชุม**

ครั้งที่ ๑ / ๒๕๕๗ เมื่อวันที่ ๒๘ เมษายน ๒๕๕๗

ขอให้ทุกท่านได้ตรวจสอบการประชุมครั้งที่แล้วด้วยนะครับ

**มติ รับรองการประชุม**

**วาระที่ ๓** **เรื่อง รายงานงบประมาณ**

(นายถาวร ศิลปชำนาญ) เป็นการรายงานผลการดำเนินการและการใช้จ่ายงบประมาณในช่วง กรรมการและเลขานุการฯ เดือนมกราคม - เมษายน ซึ่งทางเจ้าหน้าที่ก็ได้รวบรวมรายละเอียด มีทั้งรายรับ

และรายจ่ายของกองทุนฯ รายจ่ายที่ได้จ่ายไปในช่วงเดือนมกราคม – เมษายน

จะมีอยู่ด้วยกัน ๔ รายการและรายรับ ๓ รายการ คือ

๑. จ่ายให้โครงการคัดกรองโรคเบาหวาน ของชุมชนทั้ง ๓ ชุมชน เป็นเงิน ๕,๔๐๐ บาทเป็นประเภทที่ ๓

๒. จ่ายให้โครงการให้ความรู้สร้างเสริมภูมิคุ้มกันเด็กและเยาวชน ป้องกันปัญหาติดเกมและอินเตอร์เน็ตที่ไม่เหมาะสม ที่ส่งผลต่อภัยยาเสพติด

/เป็นการดำเนินงาน...

(๔)

เป็นการดำเนินงานร่วมกันระหว่างโรงพยาบาลพัฒนานิคม ร่วมกับ เทศบาลตำบลพัฒนานิคม โครงการนี้ใช้จ่ายเงินไปทั้งสิ้น ๑๔,๘๕๓ บาทเป็นโครงการที่จัดอยู่ในประเภทที่ ๒

๓. จ่ายให้กับคณะกรรมการ และอนุกรรมการกองทุนฯ เข้าร่วมเข้าอบรมเชิงปฏิบัติการเพื่อพัฒนาศักยภาพคณะกรรมการกองทุนและเวทีแลกเปลี่ยนเรียนรู้และสร้างเสริมความเข้มแข็งการดำเนินงานระหว่างคณะกรรมการกองทุนท้องถิ่นกับบุคลากรด้านสาธารณสุขในเขตอำเภอพัฒนานิคมใช้จ่ายเงินไปทั้งสิ้น ๑๑,๒๕๐ บาท เป็นโครงการประเภทที่ ๔

๔. จ่ายเบี้ยประชุม และอาหารว่าง การประชุมครั้งที่ ๑/๒๕๕๗ เป็นเงิน ๓,๓๔๐ บาท เป็นประเภทที่ ๔

ส่วนรายรับจะมีรายละเอียด ดังนี้

๑. รับเงินสมทบจากเทศบาล คือเทศบาลต้องสมทบให้กับกองทุนฯ เป็นเงิน ๗๐,๐๐๐ บาท โดยจะไม่ต่ำกว่า ๕๐% ตามระเบียบจะมีการกำหนดไว้อยู่แล้ว

๒. รับเงินสมทบจากภาคประชาชน เป็นเงิน ๑,๔๐๐ บาท

๓. รับเงินดอกเบี้ยจากธนาคาร เป็นเงิน ๑,๑๒๓ บาท

และนี้ก็เป็นรายรับและรายจ่ายของกองทุนฯ ปัจจุบันเงินคงเหลือในบัญชี ณ วันที่ ๒๙ เมษายน ๒๕๕๗ เป็นเงินทั้งสิ้น **๓๙๒,๗๓๑.๔๐** บาทและ จำนวนเงินที่ใช้จ่ายไปตั้งแต่เดือน ตุลาคม ๕๖ – เมษายน ๕๗ เป็นเงิน ๘๓,๗๑๓ บาท คิดเป็นร้อยละ ๑๖.๙๑ เป้าหมายที่ สำนักงานหลักประสุขภาพเขต ๔ กำหนดต้องใช้เงินให้ได้ไม่น้อยกว่าร้อยละ ๘๕ เรายังมีการใช้งบประมาณน้อยอยู่ ยังไม่ถึงครึ่งของสำนักงานหลักประกันสุขภาพแห่งชาติกำหนดเลย ซึ่งตอนนี้โครงการบางโครงการยังไม่ได้ดำเนินการ ในเร็วๆนี้คงจะได้มีการดำเนินการในโครงการที่ขอมาจะได้มีการเบิกจ่ายให้ได้ตามที่กำหนด

**มติ ที่ประชุมรับทราบ**

**วาระที่ ๔ เรื่อง ติดตามการดำเนินงาน และพิจารณาหาแนวทางการใช้จ่ายงบประมาณขอ กองทุน**

(นายสินชัย หัตถรุ่งเรือง) เนื่องจากการดำเนินงานของกองทุนผ่านมา ๒ ไตรมาสแล้ว เหลือเพียง

ประธานกองทุนฯ อีก ๒ ไตรมาสการใช้จ่ายงบประมาณยังห่างจากเป้าหมายที่ สปสช.กำหนด

คือ ต้องใช้จ่ายงบประมาณไม่น้อยกว่าร้อยละ ๘๕ เมื่อสิ้นสุดปีงบประมาณ ดังนั้นการประชุมในวันนี้ จึงอยากให้คณะกรรมการทุกท่านช่วยหาทางดำเนินการให้บรรลุวัตถุประสงค์ โดยเน้นที่ภาคประชนหรือชุมชน

อยากให้ภาคชุมชนทำโครงการในชุมชนของท่านเอง เราต้องการเน้นลงไปที่ชุมชนมากกว่า ซึ่งปัจจุบันส่วนใหญ่โครงการจะมาจากทางโรงพยาบาล-

/พัฒนานิคม...

(๕)

พัฒนานิคม ก็เลยอยากให้ชุมชนหาวิธีการดำเนินการในด้านนี้ เพื่อหาประโยชน์ให้กับแต่ละชุมชน หากมีโครงการแปลกๆใหม่ๆ ก็ให้อยากเสนอกับคณะกรรมการ

(สาธารณสุขอำเภอพัฒนานิคม) ทางสาธารณสุขอำเภอจะมองเห็นปัญหาของผู้ป่วย ผู้พิการ ที่อยู่ที่บ้าน ที่ปรึกษากองทุนฯ ไปไหนมาไหนไม่ได้ อยากจะให้มีในส่วนของคนมาดูแล ตอนนี้ชุมชนสามารถ

เขียนโครงการได้ อย่างเช่นต้องการให้มีจิตอาสา ตั้งคณะกรรมการดูแลผู้สูงอายุโดยมีค่าตอบแทนให้ หรือเชื่อมกับทางโรงพยาบาลจัดอบรมค่าย โดยจะเป็นโครงการที่ทำด้วยประชาชนและมีส่วนราชการเป็นฝ่ายส่งเสริม และมองเห็นปัญหาร่วมกัน

(นายถาวร ศิลปชำนาญ) ทางเทศบาลฯก็อยากให้มีกิจกรรมดังกล่าว ได้มีการพูดคุยกันอยู่ว่า กรรมการและเลขานุการฯ เราจะต้องมีเจ้าหน้าที่ที่ดูแลในเรื่องนี้ ก็มีโครงการที่จะดำเนินการอยู่ ไม่ว่าจะเป็น

ในเรื่องของแพทย์แผนไทย แต่ตอนนี้ผมขอให้ผู้แทนโรงพยาบาลทางนำเสนอ

โครงการที่จะดำเนินการในปีงบประมาณ ๒๕๕๗ เพื่อให้คณะกรรมการได้ร่วมกัน

พิจารณาและซักถามครับ

(นางสุจิตรา พันธุเณร) วันนี้มีโครงการที่โรงพยาบาลจะมานำเสนอทั้งหมด ๖ โครงการ ส่วน

ผู้แทนโรงพยาบาล ใหญ่ก็จะเป็นโครงการต่อเนื่อง จะมีโครงการใหม่ๆอยู่ ๒ โครงการ

๑. โครงการดูแลฟื้นฟูสุขภาพผู้ป่วยประเภทติดบ้านและติดเตียงในชุมชน จากที่เราสำรวจเมื่อต้นปีจะมีผู้ป่วยติดเตียง ๓ ราย และผู้ป่วยติดบ้าน ๒๕ ราย บางเคสอาจมีเสียชีวิตไปบ้างแล้ว ฝากทางคณะกรรมการด้วยนะค่ะ หากมีผู้ป่วยติดเตียงหรือผู้ป่วยติดบ้าน ไม่แน่ใจว่าขึ้นทะเบียนหรือยัง ก็สามารถแจ้งได้ที่โรงพยาบาลนะค่ะ โครงการนี้เป็นการจัดอบรม อสม. ในการให้ความรู้เบื้องต้นเกี่ยวกับการดูแลผู้ป่วย การให้อาหารทางสายยาง การดูแลบาดแผลเบื้องต้น การฟื้นฟูกายภาพ โดยที่จะมีนักกายภาพเป็นผู้สอนให้ เหมือนกับปีที่แล้วที่อบรมในเบื้องต้น แต่ปีนี้จะมีการลงลึกไปถึงการปฏิบัติ และให้ อสม. ฝึกเยี่ยมในพื้นที่จริงใช้งบประมาณทั้งสิ้น ๑๓,๐๐๐ บาท

๒. โครงการสตรีพัฒนา รักตัวกลัวมะเร็ง เป็นการตรวจมะเร็งปากมดลูก โครงการนี้ใช้งบประมาณทั้งสิ้น ๑๗,๗๕๐ บาท เป็นโครงการต่อเนื่องมีกลุ้มเป้าหมายคือผู้หญิงอายุ ๓๐ – ๖๐ ปี ปีนี้ได้ตั้งเป้าหมายไว้ทั้งหมด ๑๕๐ ราย โดยให้ทาง อสม. ประชาสัมพันธ์ ทางโรงพยาบาลยังไม่มีรถโมบายในการออกพื้นที่ แต่ทางเรามีการตั้งรับอยู่ฝ่ายเวชศาสตร์ฯ ที่โรงพยาบาลพัฒนานิคมทุกๆ วันศุกร์ ณ ตอนนี้ได้มีการตรวจไปแล้ว ๔๐ กว่าราย ก็พบความผิดปกติในเรื่องการติดเชื้อที่ปากมดลูก โครงการนี้เริ่มตั้งแต่เดือนตุลาคมที่ผ่านแล้วนะค่ะ

๓. โครงการป้องกันและควบคุมโรคไข้เลือดออก ในชุมชน ปี ๒๕๕๗ เป็นโครงการต่อเนื่องที่ทำทุกปี ทางโรงพยาบาลจะเน้นในเรื่องการควบคุม กำจัด

/สุ่มประเมิน....

(๖)

สุ่มประเมิน ใช้งบประมาณทั้งสิ้น ๑๑,๔๐๐ บาท ช่วงที่ผ่านมาในเขตเทศบาลยังไม่พบผู้ป่วยไข้เลือดออก ซึ่งปีที่แล้วมีผู้ป่วยประมาณ ๕ – ๖ ราย

๔. โครงการพัฒนาร้านอาหารและแผงลอยจำหน่ายอาหารตามมาตรฐาน ปีที่แล้วโครงการนี้ตกไป ไม่ได้ดำเนินการเนื่องจากเจ้าหน้าที่ติดภารกิจ ปีนี้เลยนำมาเสนอ โครงการนี้ใช้งบประมาณทั้งสิ้น ๔๓,๑๑๐ บาท เพราะว่าโครงการนี้มีกิจกรรม ๒ ส่วน คือ ในเรื่องการพัฒนาความปลอดภัยทางด้านอาหาร เป็นการตรวจสอบสารอาหารปนเปื้อน การสำรวจอาหารรสชาติอร่อย และการสร้างความตระหนักให้กับผู้ประกอบอาหาร เป็นการจัดอบรมให้กับผู้ประกอบการร้านอาหารแผงลอย การมอบใบประกาศนียบัตร

๕. โครงการดูแลสุขภาพผู้ป่วยเบาหวานและผู้สูงอายุแบบบูรณาการ ปี ๒๕๕๗ เป้าหมายคือผู้ป่วยเบาหวานและผู้สูงอายุจำนวน ๓๓๗ ราย จะเป็นผู้ป่วยเบาหวาน ๑๓๗ ราย และผู้สูงอายุ ๒๐๐ ราย โครงการนี้คือ การตรวจคัดกรองสายตา และมีการตรวจคัดกรองข้อเสื่อมให้กับผู้มารับบริการทุกราย โครงการจะเริ่มวัน พฤหัสบดี ที่ ๒๒ พฤษภาคม ๒๕๕๗ ฝาก อสม.ประชาสัมพันธ์ตามกลุ่มเป้าหมายด้วยนะค่ะ โครงการนี้ใช้งบประมาณทั้งสิ้น ๓๒,๘๖๐ บาท

๖. โครงการป้องกันภาวะโภชนาการเกิน กลุ่มเป้าหมายคือเด็กอายุ ๐ – ๕ ปี เป็นกลุ่มที่ต้องดูแลเป็นพิเศษ โครงการนี้จะจัดอบรมผู้ปกครองที่ศูนย์เด็กเล็ก และให้ความรู้ผู้ปกครองในเรื่องของการดูแลบุตร ด้านโภชนาการ ด้านพัฒนาการและทักษะในการเลี้ยงดูลูก ใช้งบประมาณทั้งสิ้น ๑๕,๒๐๐ บาท

(นายถาวร ศิลปชำนาญ) นี้คือโครงการในส่วนของโรงพยาบาลที่ได้นำเสนอไป ทั้งหมด ๖

กรรมการและเลขานุการ โครงการ เป็นจำนวนเงินทั้งหมด ๑๓๓,๔๒๐ บาท ขอมติในที่ประชุม ว่าเห็นด้วย

และอนุมัติทั้ง ๖ โครงการ มีคณะกรรมการท่านใดเพิ่มเติมไหมครับ

**มติ ที่ประชุมเห็นชอบให้อนุมัติโครงการ**

**วาระที่ ๕ เรื่อง อื่นๆ**

(พันจ่าเอกไพบูลย์ เรืองประยูร) (นำเสนอ power point ประกาศคณะกรรมการหลักประกันสุขภาพ

อนุกรรมการ แห่งชาติ เรื่อง การกำหนดหลักเกณฑ์เพื่อสนับสนุนให้องค์กรปกครองส่วน

ท้องถิ่น ดำเนินงานและบริหารจัดการกองทุนหลักประกันสุขภาพในระดับท้องถิ่น

หรือพื้นที่ พ.ศ. ๒๕๕๗)

ตามที่ท่านที่ปรึกษากองทุนฯ ได้เสนอแนะเกี่ยวกับการดูแลผู้พิการนั้น

กระผมขอชี้แจงว่าเมื่อปีที่แล้วเทศบาลได้ร่วมกับงานแพทย์แผนไทย โรงพยาบาล-

พัฒนานิคม ได้จัดทำโครงการฟืนฟูผู้พิการและผู้ป่วยนอนติดเตียง ซึ่งได้รับการตอบ

รับที่ดีทั้งผู้ป่วยและญาติ และปีนี้ก็จะดำเนินการอีก โดยจะให้ชุมชนเข้ามามีส่วนร่วม

ด้วย กลุ่มเป้าหมายมีทั้งผู้พิการและผู้ป่วยนอนติดเตียง ๙ ราย

/ในแผนงบประมาณ...

(๗)

(นายสินชัย หัตถรุ่งเรือง) ที่ปรึกษากองทุนฯ ถ้าอ่านตามตัวอักษรแล้ว ต้องเป็นสาธารณสุขอำเภอ

ประธานกองทุนฯ และผู้อำนวยการโรงพยาบาล แต่ที่ปรึกษาของคณะกรรมการชุดนี้มีแค่

สาธารณสุขอำเภอแค่คนเดียว

(นายถาวร ศิลปชำนาญ) ถ้าในระเบียบเป็นแบบนี้ หัวหน้ากลุ่มงานเวชฯ ก็ไม่สามารถเป็นคณะ

กรรมการและเลขานุการ กรรมการได้ เพราะระบุว่าเป็นหัวหน้าหน่วยงาน ยกเว้นว่ามีหนังสือมอบหมาย

จากโรงพยาบาลได้หรือไม่ ผมขอฝากท่านสาธารสุขอำเภอสอบถาม สปสช.เขต

๔ ด้วยครับ เพราะมีผลต่อการเบิกเบี้ยประชุมให้คณะกรรมการ

(สาธารณสุขอำเภอพัฒนานิคม) สำหรับเรื่องที่ปรึกษาและคณะกรรมการในสัดส่วนของหน่วยปฐมภูมิจะ

ที่ปรึกษากองทุนฯ รับไว้ไปปรึกษากับ สปสช.เขต ๔

(นายสินชัย หัตถรุ่งเรือง) ท่านใดจะ เพิ่มเติมอีกหรือไม่ **(ไม่มี)** ก็ขอขอบคุณทุกท่านที่สละเวลามาประธานกองทุนฯ ประชุม และขอปิดการประชุม ขอบคุณครับ

**เลิกประชุม เวลา ๑๑.๕๐ น.**

ลงชื่อ ผู้จดบันทึกการประชุม

(นางสาวกรรณิการ์ จะตุเทน)

อนุกรรมการ

ลงชื่อ พันจ่าเอก ผู้รายงานการประชุม

(ไพบูลย์ เรืองประยูร)

อนุกรรมการ

ลงชื่อ ผู้ตรวจรายงานการประชุม

(นายถาวร ศิลปชำนาญ)

กรรมการและเลขานุการ